ฉบับร่าง:คณะศึกษาศาสตร์ มหาวิทยาลัยอุบลราชธานี

Faculty of Education, Ubon Ratchathani University

**ความเป็นมาของคณะศึกษาศาสตร์**
คณะศึกษาศาสตร์ มหาวิทยาลัยอุบลราชธานี เป็นคณะลำดับที่ 12 ของมหาวิทยาลัยอุบลราชธานี ต่อจากคณะพยาบาลศาสตร์ มหาวิทยาลัยอุบลราชธานี เดิมเป็นสาขาศึกษาศาสตร์ ของคณะศิลปศาสตร์ มหาวิทยาลัยอุบลราชธานี 
ตามที่ สภามหาวิทยาลัยอุบลราชธานีได้อนุมัติหลักสูตรศึกษาศาสตรบัณฑิต หลักสูตรใหม่ พ.ศ. 2563 เมื่อวันที่ 21 ธันวาคม พ.ศ. 2562 ซึ่งเป็นหลักสูตรร่วมมือระหว่างคณะศิลปศาสตร์และคณะวิทยาศาสตร์ ได้ดำเนินการเปิดรับนักศึกษาตั้งแต่ปีการศึกษา 2563 โดยในแต่ละปีมีจำนวนผู้สมัครโดยเฉลี่ยมากกว่าจำนวนรับ 10 เท่า แต่หลักสูตรสามารถรอบรับได้วิชาเอกละ 30 คนต่อห้องเรียนตามเงื่อนไขของคุรุสภาและจำนวนอาจารย์ผู้รับผิดชอบ
เพื่อให้หลักสูตรศึกษาศาสตรบัณฑิตมีการบริการจัดการที่มีคุณภาพ มหาวิทยาลัยอุบลราชธานีจึงได้มีคำสั่งที่ 1308/2566 ลงวันที่ 11 สิงหาคม พ.ศ. 2566 เรื่อง แต่งตั้งคณะกรรมการบริหารจัดการหหลักสูตรศึกษาศาสตรบัณฑิต ซึ่งมีหน้าที่สำคัญประการหนึ่งคือเสนอแนวทางในการดำเนินงานโครงการจัดตั้งคณะศึกษาศาสตร์หรือวิทยาลัยการศึกษา อีกทั้งยังได้มีคำสั่งคณะศิลปศาสตร์ที่ 138/2566 ลงวันที่ 17 ตุลาคม พ.ศ. 2566 เรื่อง แต่งตั้งคณะทำงานศึกษาข้อมูลโครงการจัดตั้งคณะศึกษาศาสตร์ เพื่อทำหน้าที่ศึกษาข้อมูลที่เกี่ยวข้องและจัดทำรายละเอียดโครงการจัดตั้งคณะศึกษาศาสตร์
คุรุสภาซึ่งเป็นสมาคมวิชาชีพได้ออกประกาศคุรุสภา เรื่อง การรับรองปรัญญาตามมาตรฐานวิชาชีพ หลักสูตร 4 ปี พ.ศ. 2563 ลงพิมพ์เผยแพร่ในราชกิจจานุเบกษา ลงวันที่ 15 มิถุนายน พ.ศ. 2563 ระบุเกณฑ์การรับรองปริญญาตามมาตรฐานวิชาชีพทางการศึกษา หลักสูตร 4 ปี โดยพิจารณาจากองค์ประกอบ 3 ด้าน ได้แก่ 1) ด้านหลักสูตร 2) ด้านกระบวนการผลิต และ 3) ด้านผลลัพธ์ โดยเฉพาะด้านกระบวนการผลิต ได้ระบุชัดเจนว่า หน่วยงานที่รับผิดชอบการผลิตครูต้องมีบทบาหน้าที่ในด้านการผลิตครู จะต้องทำหน้าที่ 3 ประการ คือ (1) การจัดการเรียนรู้รายวิชาชีพครู (2) การจัดประสบการณ์วิชาชีพครู (3) การบ่มเพาะความเป็นครู อีกทั้ง ประกาศคุรุสภาเรื่อง การรับรองปริญญาและประกาศนียบัตรทางการศึกษา ตามมาตรฐานวิชาชีพเพื่อการประกอบวิชาชีพ พ.ศ. 2567 (ประกาศในรายชกิจจานุเบกษา 6 กุมภาพันธ์ พ.ศ. 2567) ได้ระบุว่าหน่วยงานผลิตครู จำเป็นต้องอยู่ภายใต้การดำเนินงานของคณะศึกษาศาสตร์หรือครุศาสตร์ โดยมีคณะกรรมการคุรุสภาศึกษาประจำมหาวิทยาลัย เป็นหน่วยงานกำกับนโยบายและแผนการผลิตครู
ด้วยเหตุที่กล่าวมาข้างต้น ในคราวประชุมคณะกรรมการประจำคณะศิลปศาสตร์ ครั้งที่ 5/2567 ลงวันศุกร์ที่ 23 พฤษภาคม พ.ศ. 2567 คณะศิลปศาสตร์มีมติให้แยกหลักสูตรศึกษาศาสตรบัณฑิตขึ้นเป็นโครงการจัดตั้งคณะศึกษาศาสตร์ ตามมติเดิมของที่ประชุมบุคลากรคณะศิลปศาสตร์ วันที่ 23 กุมภาพันธ์ พ.ศ. 2567 ทั้งนี้ เพื่อให้เกิดประสิทธิภาพในการบริหารจัดการเรียนการสอนและการดูแลนักศึกษา รวมถึงเพื่อให้การบ่มเพาะความเป็นครูให้แก่นักศึกษาอย่างเป็นเอกภาพและสร้างความเชื่อมั่นทางด้านคุณภาพแก่สังคม

**วิสัยทัศน์และพันธกิจของคณะศึกษาศาสตร์**

**วิสัยทัศน์**
"สถาบันที่มีความเป็นเลิศด้านนวัตกรรมการศึกษา เพื่อยกระดับการเรียนรู้ของประเทศสู่สากล"
An Institution of Excellence in Educational Innovation to Enhance National Learning to International Recognition.

**พันธกิจ**
 ผลิตบัณฑิตทางการศึกษาที่มีสมรรถนะสูงและมีคุณธรรมตามจรรยาบรรณวิชาชีพ- วิจัยและพัฒนานวัตกรรมทางการศึกษา เพื่อช่วยแก้ปัญหาการศึกษาหรือส่งเสริมคุณภาพทางการศึกษา- บริการวิชาการ เพื่อถ่ายทอดองค์ความรู้และนวัตกรรม เพื่อส่งเสริมสังคมแห่งการเรียนรู้- ส่งเสริมและต่อยอดวัฒนธรรมและภูมิปัญญาอีสานใต้อย่างสร้างสรรค์

**อัตลักษณ์ของคณะศึกษาศาสตร์: ครูพรีเมียม (P.R.I.M.E)**
 P. Professionalism and Ethical Integrity (ความเป็นมืออาชีพและความซื่อสัตย์ทางจริยธรรม)- R. Research and Innovation in Education (การวิจัยและนวัตกรรมทางการศึกษา)- I. Insight on Lifelong Education (การมองการณ์ไกลเรื่องการศึกษาตลอดชีวิต)- M. Multilingual and Multicultural Competences (สมรรถนะด้านการสื่อสารได้หลายภาษาและด้านพหุวัฒนธรรม)- E. Excellence in Digital Literacy (ความเป็นเลิศด้านความฉลาดรู้เรื่องดิจิทัล)

**หลักสูตรที่เปิดสอน**

**ระดับปริญญาตรี (หลักสูตรปรับปรุง พ.ศ. 2568)**

**หลักสูตรศึกษาศาสตรบัณฑิต (ศษ.บ.)**
# ภาษาไทย
# ภาษาอังกฤษ
# สังคมศึกษา
# พลศึกษา
# ดนตรีศึกษา
# ฟิสิกส์
# เคมี
# ชีววิทยา
# คณิตศาสตร์
# วิทยาศาสตร์ทั่วไป

**ระดับบัณฑิตศึกษา (หลักสูตรใหม่ พ.ศ. 2568)**

**หลักสูตรการศึกษามหาบัณฑิต (ศษ.ม.)**
 การบริหารการศึกษา

**หลักสูตรประกาศนียบัตรบัณฑิต**
 วิชาชีพครู

**การจัดอับดับและมาตรฐานมหาวิทยาลัย**
มหาวิทยาลัยอุบลราชธานี ติดลำดับที่ 3 ของมหาวิทยาลัยภาคอีสานที่มีร้อยละ (เปอร์เซ็นต์) การสอบผ่านขึ้นบัญชีครูผู้ช่วย สพฐ. ปี 2567 มากที่สุด โดยคิดเป็นร้อยละ 38.71% (ที่มา: ศูนย์สอบธรรมศาสตร์)

**อ้างอิง ==